stanford-oval/wikipedia huggingface dataset:
Mustat silmät
Sanat

| Venäjäksi | Englanninkielinen käännös |
| --- | --- |
 1. Очи черные, очи страстные Очи жгучие и прекрасные Как люблю я вас, как боюсь я вас Знать, увидел вас я в недобрый час 2. Ох, недаром вы глубины темней! Вижу траур в вас по душе моей, Вижу пламя в вас я победное: Сожжено на нем сердце бедное. 3. Но не грустен я, не печален я, Утешительна мне судьба моя: Всё, что лучшего в жизни бог дал нам, В жертву отдал я огневым глазам!:  1. Dark eyes, passionate eyes Burning and splendid eyes How I love you, how I fear you Verily, I espied you in an ill-starred moment 2. Oh, not for nothing are you darker than the deep! I see mourning for my soul in you, I see a triumphant flame in you: A poor heart immolated in it. 3. But I am not sad, I am not sorrowful, My fate is soothing to me: All that is best in life, God gave us. In sacrifice I returned to the fiery eyes!
Toinen versio laulusta
| Venäjäksi | Englanninkielinen käännös |
| --- | --- |
 Очи чёрные, очи жгучие,  Очи страстные и прекрасные,  Как люблю я вас, как боюсь я вас,  Знать увидел вас я не в добрый час. Очи чёрные, очи пламенны  И мaнят они в страны дальные,  Где царит любовь, где царит покой,  Где страданья нет, где вражды запрет. Очи чёрные, очи жгучие,  Очи страстные и прекрасные,  Как люблю я вас, как боюсь я вас,  Знать увидел вас я не в добрый час. Не встречал бы вас, не страдал бы так,  Я бы прожил жизнь улыбаючись,  Вы сгубили меня очи чёрные  Унесли на век моё счастье. Очи чёрные, очи жгучие,  Очи страстные и прекрасные,  Как люблю я вас, как боюсь я вас,  Знать увидел вас я не в добрый час.:  Dark eyes, burning eyes  Passionate and splendid eyes  How I love you, How I fear you  Verily, I saw you at a sinister hour Dark eyes, flaming eyes  They implore me into faraway lands  Where love reigns, where peace reigns  Where there is no suffering, where war is forbidden Dark eyes, burning eyes  Passionate and splendid eyes  I love you so, I fear you so  Verily, I saw you at a sinister hour If I hadn't met you, I wouldn't be suffering so  I would have lived my life smiling  You have ruined me, dark eyes  You have taken my happiness away forever Dark eyes, burning eyes  Passionate and splendid eyes  I love you so, I fear you so  Verily, I saw you at a sinister hour
Suomeksi

Suomeksi kappale on levytetty useita kertoja. Ensimmäisen kerran sen käänsi suomeksi Kerttu Mustonen ja levytti Eugen Malmstén vuonna 1939. Toisen käännöksen on tehnyt Saukki, ja sen levytti ensimmäisen kerran Brita Koivunen vuonna 1956. Suomeksi laulun ovat levyttäneet myös mm. Henry Theel, Reijo Taipale ja Tamara Lund. Instrumentaalina sen levytti Viljo Vesterinen jo vuonna 1937.
”Mustat silmät” kuullaan seuraavissa suomalaisissa elokuvissa:
Onni Veijosen esittämänä elokuvassa Aktivistit (1939), jossa Veijonen hyräilee laulusta pätkän sanoilla "Hotel Fennia, Hotel Fennia"
Elsa Turakaisen esittämänä elokuvassa Kaunis Veera eli Ballaadi Saimaalta (1950)
Tauno Palon esittämänä elokuvassa Ylijäämänainen (1951), jossa sanoittajaksi on mainittu V. Arti.
Onni Gideon Orkesterin esittämänä instrumentaalina elokuvassa Iskelmäketju (1959)
Hannes Häyrisen esittämänä elokuvassa Isaskar Keturin ihmeelliset seikkailut (1960)
tanssiyhtyeen esittämänä instrumentaalina elokuvassa Autotytöt (1960)
The Scaffoldsin Dark Eyes Beat -rautalankaversiona elokuvassa Virtaset ja Kekkonen (1993).
Saukin tekemä käännös alkaa riveillä: Mustat silmät / yötä tummemmat / tulta kuumemmat / kaikkein kauneimmat...
Mark Knopfler

| Mark Knopfler |
| --- | --- |
 Mark Knopfler esiintymässä vuonna 2015.
Henkilötiedot
Koko nimi:  Mark Freuder Knopfler
Syntynyt: 12. elokuuta 1949 (ikä 75) Glasgow, Skotlanti
Ammatti:  muusikko
Muusikko
Aktiivisena:  1965–
Tyylilajit:  rock, country, blues
Soittimet:  kitara
Yhtyeet:  Dire Straits, The Notting Hillbillies
Levy-yhtiöt:  Warner Bros. Records, Mercury
Aiheesta muualla
www.markknopfler.com
  [ Muokkaa Wikidatassa ] [ ohje ]  
Mark Freuder Knopfler (s. 12. elokuuta 1949 Glasgow, Skotlanti) on brittiläinen muusikko, joka tuli alun perin tunnetuksi Dire Straits -yhtyeen keulahahmona, lauluntekijänä, kitaristina sekä laulajana. Dire Straitsin hajoamisen jälkeen Knopfler on tehnyt menestyksekästä soolouraa, ja säveltänyt lisäksi musiikkia lukuisiin elokuviin. Knopfler on maininnut musiikillisiksi vaikuttajikseen muun muassa Chet Atkinsin, J. J. Calen ja Bob Dylanin.
Elämä ja ura > Varhainen elämä

Mark Freuder Knopfler syntyi Glasgowssa 12. elokuuta 1949 perheen kolmesta lapsesta keskimmäiseksi. Hänen isänsä oli kotimaansa fasistihallinnon aikana kansallissosialisteja paennut unkarinjuutalainen arkkitehti Erwin Knopfler (alun perin Knöpfler), ja äitinsä englantilainen opettaja Louisa Mary Laidler.  Knopflerilla oli isosisko Ruth sekä pikkuveli David. Perhe muutti Newcastleen vuonna 1957.
Knopflerin eno oli pianisti, jonka boogie woogieta kuunnellessaan nuori Mark innostui musiikista. Knopfler aloitti kitaransoiton teini-ikäisenä, aluksi halvalla Höfnerillä, ja sitten isänsä hänelle ostamalla sähköisellä Fenderillä. Kuusitoistavuotiaana Knopfler äänitti kaveriensa kanssa demosinglen, jota ei kuitenkaan koskaan julkaistu. Hän oli myös lauluyhtyeessä, joka pääsi kerran esiintymään televisioon.
Knopfler aloitti vuonna 1967 journalismin opinnot Harlow’n ammattiopistossa. Seuraavana vuonna hän sai töitä Yorkshire Evening Postissa uutistoimittajana ja musiikkikriitikkona. Kahden vuoden kuluttua hän lähti opiskelemaan englantia Leedsin yliopistoon. Leedsissä asuessaan Knopfler perusti kitaristi Steve Phillipsin kanssa duon nimeltä Duolian String Pickers. Näihin aikoihin hän myös kehitti tunnusomaisen tyylinsä näppäillä kitaraa.
Knopfler valmistui yliopistosta vuonna 1973 ja muutti Lontooseen. Siellä hän liittyi lyhyeksi aikaa pubirockyhtyeeseen nimeltä Brewers Droop ja sai työpaikan collegen lehtorina Essexissä. Hän tutustui paikallisiin muusikoihin ja perusti heidän kanssaan yhtyeen nimeltä The Café Racers. Sen jälkeen Mark, hänen kitaristiveljensä David, basisti John Illsley sekä rumpali Pick Withers alkoivat soittaa yhdessä ja antoivat uudelle yhtyeelleen nimeksi Dire Straits.
Elämä ja ura > Dire Straits

Mark Knopfler oli Dire Straitsin laulaja, kitaristi ja lauluntekijä. Yhtye julkaisi esikoisalbuminsa Dire Straits vuonna 1978. Yhtyeestä tuli heti suosittu, ja supertähteyteen se nousi vuonna 1985 albumillaan Brothers in Arms. Dire Straits julkaisi uransa aikana kuusi studioalbumia, joista viimeisen vuonna 1991.
Elämä ja ura > Yhteistyöt

Dire Straitsin aikoina Knopfler soitti kitaraa myös monen muun artistin, kuten Bob Dylanin, Van Morrisonin, Phil Lynottin ja Cliff Richardin albumeilla. Lisäksi hän tuotti Bob Dylanin, Aztec Cameran, Randy Newmanin ja Willy DeVillen albumeja. Hän kirjoitti Tina Turnerille kappaleen “Private Dancer” tämän paluualbumille.
Vuonna 1990 Knopfler julkaisi duoalbumin Neck and Neck Chet Atkinsin kanssa. Hän on soittanut countrya myös sivuprojektissaan The Notting Hillbillies.
Elämä ja ura > Sooloura

Knopfler ilmoitti vuonna 1995 hajottaneensa Dire Straitsin, sillä yhtye oli hänen mielestään kasvanut liian suureksi. Knopflerin ensimmäinen sooloalbumi oli Golden Heart (1996). Sitä seurasivat Sailing to Philadelphia (2000) ja The Ragpicker’s Dream (2002). Sen jälkeen Knopfler suunnitteli maailmankiertuetta, mutta se peruttiin Knopflerin moottoripyöräonnettomuuden vuoksi. Toivuttuaan Knopfler jatkoi levyttämistä, ja neljäs sooloalbumi Shangri-La julkaistiin 2004. Albumi All the Roadrunning (2006) on yhteistyö Emmylou Harrisin kanssa, ja sitä seurasi kiertue ja konserttialbumi. Knopflerin seuraavat albumit olivat Kill to Get Crimson (2007) ja Get Lucky (2009). Vuonna 2012 Knopfler julkaisi albumin Privateering, joka oli hänen ensimmäinen tupla-studioalbuminsa. Sitä seurasi Tracker (2015), joka nousi heti ilmestyttyään brittilistan sijalle kolme. Vuonna 2016 Knopfler julkaisi Evelyn Glennien kanssa tehdyn soundtrackin elokuvaan Altamira. Knopflerin yhdeksäs sooloalbumi Down the Road Wherever julkaistiin vuonna 2018.
Elämä ja ura > Elokuvamusiikki

Knopfler on kirjoittanut musiikkia useisiin elokuviin, kuten Local Hero – kylän sankari, Cal, Prinsessan ryöstö, Pääteasema Brooklyn ja Wag the Dog – häntä heiluttaa koiraa.
Yksityiselämä

Knopfler on ollut naimisissa kolme kertaa. Ensimmäisen avioliittonsa hän solmi nuoruudenrakastettunsa Kathy Whiten kanssa. Toisesta avioliitostaan ranskalaisen Lourdes Salomonen kanssa hänellä on kaksospojat, Benji ja Joseph (s. 1987). Kolmannen kerran Knopfler avioitui näyttelijä-kirjailija Kitty Aldridgen kanssa vuonna 1997, ja heillä on kaksi tytärtä, Isabella (s. 1998) ja Katya (s. 2003). Perhe asuu Chelseassa Lontoon lounaisosassa.
Knopfler joutui maaliskuussa 2003 moottoripyöräkolariin ohittaessaan henkilöautoa, joka kääntyikin yllättäen eteen. Häneltä murtui solisluu, olkaluu ja seitsemän kylkiluuta, ja hän joutui pitämään seitsemän kuukauden tauon kitaransoitosta.
Vuonna 1993 Newcastlen yliopisto myönsi Knopflerille musiikin kunniatohtorin arvonimen.
Soittotyyli

Mark Knopfler on vasenkätinen, mutta soittaa oikeakätisesti. Hän myös soittaa yleensä sormillaan plektran käytön sijasta. Sormityyli on tavallisempaa akustisen kitaran soittajilla, mutta Knopfler soittaa useimmiten sähkökitaraa. Knopfler on itse sanonut että hänen soittotyylinsä on hyvin alkeellinen, eikä hän koskaan opetellut soittamaan "oikeaoppisesti". Soittaessaan hänen oikean kätensä nimetön ja pikkusormi ottavat yleensä tukea kitaran rungosta, jota yleensä yritetään välttää sen soittoa hidastavien vaikutuksien takia.
Knopfler omistaa noin 70 kitaraa:
Fender Stratocastereita
Fender Telecastereita
Gibsonin Les Pauleja
Pensa Customin resonaattorikitaroita (MK-1, MK-2 & MK-80 ovat Knopflerille omistettuja malleja)
Schecter-kitaroita
National-tyylisiä resonaattorikitaroita (National Reso-Phonic Style O-14, joita käytettiin muun muassa kappaleessa "Romeo And Juliet"
Gibson super 400
Diskografia > Levytykset Dire Straits -yhtyeen kanssa

1978 Dire Straits
1979 Communiqué
1980 Making Movies
1982 Love over Gold
1983 Alchemy (live)
1985 Brothers in Arms
1988 Money for Nothing
1991 On Every Street
1993 On the Night (live)
1995 Live at the BBC (arkistonauhoituksia)
1998 Sultans of Swing: The Very Best of Dire Straits
Diskografia > Elokuvamusiikki

1983 Local Hero
1984 Cal
1984 Comfort and Joy
1987 Princess Bride
1989 Last Exit to Brooklyn
1998 Wag the Dog
1999 Metroland (osittain)
2002 A Shot at Glory
Diskografia > Soololevyt

Golden Heart (1996)
Sailing to Philadelphia (2000)
The Ragpicker’s Dream (2002)
Shangri-La (2004)
Kill to Get Crimson (2007)
Get Lucky (2009)
Privateering (2012)
Tracker (2015)
Down the Road Wherever (2018)
One Deep River (2024)
Diskografia > Mark Knopflerin muut "omat" levytykset

1990 Neck and Neck (yhdessä Chet Atkinsin kanssa)
1990 Missing... Presumed Having a Good Time (The Notting Hillbillies)
2005 One Take Radio Sessions (soolouran ensimmäinen live studio albumi)
2005 The Trawlerman's Song EP
2006 All the Roadrunning (yhdessä Emmylou Harrisin kanssa)
Lisäksi Mark Knopfler on toiminut kitaristina eri artistien levyillä ja tehnyt musiikkia mm. Bob Dylanin ja Willy DeVillen kanssa.
Mark Knopfler Suomessa

29.7.2001 Helsinki, Hartwall Areena
10.5.2005 Helsinki, Hartwall Areena
25.4.2008 Helsinki, Hartwall Areena
9.6.2013 Helsinki, Hartwall Areena
Aiheesta muualla

Kuvia tai muita tiedostoja aiheesta Mark Knopfler Wikimedia Commonsissa
Mark Knopfler - virallinen kotisivu (Arkistoitu – Internet Archive)
Mark Knopfler & Dire Straits - epävirallinen kotisivu (Arkistoitu – Internet Archive)
Ylen Elävä arkisto: Mark Knopfler Suomessa
Mark Knopfler esiintymässä Dire Straitsissa vuonna 1979.
Muzzy Izzet

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Mustafa Kemal Izzet
Syntymäaika: 31. lokakuuta 1974 (ikä 49)
Syntymäpaikka:  Lontoo, Englanti
Pelipaikka: keskikenttäpelaaja
Pituus: 178 cm
Junioriseurat
:  Senrab
:  Charlton Athletic
:  Chelsea
Seurat
| Vuodet | Seura | O | (M) |
| 1993–1996 |  Chelsea | 0 | (0) |
| 1996 | →  Leicester (laina) | 9 | (1) |
| 1996–2004 |  Leicester | 260 | (37) |
| 2004–2006 |  Birmingham City | 26 | (1) |
| 2009 |  Thurmaston Town | 1 | (0) |
| Yhteensä | Yhteensä | 296 | (39) |
Maajoukkue
| 2000–2004 |  Turkki | 9 | (0) |
 Seurajoukkueuran tilastot kattavat vain kansalliset sarjat.
Mustafa Kemal "Muzzy" Izzet (s. 31. lokakuuta 1974 Lontoo, Englanti) on englantilais-turkkilainen entinen jalkapalloilija, pelipaikaltaan keskikenttäpelaaja.
Izzet pelasi koko uransa Englannissa. Hän aloitti ammattilaisuransa Chelseassa, jonka edustusjoukkueessa ei kuitenkaan pelannut ainuttakaan sarjaottelua. Hän siirtyi vuonna 1996 1. divisioonan Leicester Cityyn, jonka kanssa nousi heti Valioliigaan. Izzet pelasi Leicesterissä kuusi liigakautta peräkkäin. Kaudeksi 2002–2003 Leicester putosi pääsarjatasolta, mutta Izzet oli jälleen saavuttamassa nousua jo seuraavalla kaudella ja jäi seuraan liigakaudeksi 2003–2004. Yhteensä yhdeksän Leicesterissä pelatun kauden jälkeen hän siirtyi Birmingham Cityyn, jossa pelasi Valioliigaa kahden kauden ajan, kunnes lopetti uransa kauden 2005–2006 päätteeksi.
Maajoukkuetasolla Izzet edusti Turkkia. Hän pelasi yhteensä yhdeksän A-maaottelua – neljä vuonna 2000, toiset neljä vuonna 2002 ja yhden vuonna 2004. Hän kuului maajoukkueeseen EM-lopputurnauksessa 2000 ja MM-lopputurnauksessa 2002, jossa Turkki saavutti pronssia.
Izzetin isä on lapsena Englantiin muuttanut Kyproksen turkkilainen ja äiti englantilainen.
Musta Penkkijärvi

| Musta Penkkijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ruovesi
Koordinaatit:  61°59′36″N, 23°49′40″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Karjulanjoen valuma-alue (35.36)
Laskuoja:  oja Haukkajokeen 
Järvinumero:  35.362.1.009
Mittaustietoja
Pinnankorkeus:  189,5 m  
Rantaviiva:  0,756 km  
Pinta-ala:  1,74 ha  
Saaria:  ei saaria 
 fiMusta Penkkijärvi 
Musta Penkkijärvi  on Pirkanmaalla Ruovedellä Pihlajalahden kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 1,7 hehtaaria ja se on 200 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 750 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Karjulanjoen valuma-alueella (35.36), jonka Kuusijärven–Haukkajoen alueeseen (35.362) se kuuluu. Järven vedenpinnan korkeus on 189,5 metriä mpy.
Muttaburrasaurus

| Muttaburrasaurus |
| --- | --- |

 Varhaisliitukausi Alba-vaihe  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  †Linnunlantioiset Ornithischia
Osalahko::  †Ornithopoda
Kladi::  †Iguanodontia
Kladi::  †Rhabdodontomorpha
Suku::  †Muttaburrasaurus  Bartholomai & Molnar, 1981
Kaksiosainen nimi
 † Muttaburrasaurus langdonii  Bartholomai & Molnar, 1981 
Katso myös
   Muttaburrasaurus Wikispeciesissä   Muttaburrasaurus Commonsissa 
Infobox OKNimi-testi OK: 
Muttaburrasaurus (nimen merkitys: ”Muttaburran lisko”) on sukupuuttoon kuollut ornitopodeihin kuuluva dinosaurussuku, joka eli varhaisliitukauden Alba-vaiheella. Sen fossiileja on löydetty Australian koillisosista. Muttaburrasaurus söi kasveja ja mahdollisesti haaskoja. Sillä oli myös erikoisen suuri kuono.
Ulkonäkö ja koko

Muttaburrasaurus oli noin 8–9 metriä pitkä ja painoi 2–2,8 tonnia. Sen eturaajat olivat melko pitkät, joten se liikkui luultavasti osittain neljällä jalalla. Muttaburrasauruksen leuat olivat varsin voimakkaat, ja sen hampaat soveltuivat saksimiseen paremmin kuin hienontamiseen. Tämä viittaa siihen, että Muttaburrasaurus käytti ravinnokseen kasvien lisäksi haaskoja. Toisin kuin varhaiset rekonstruktiot antavat ymmärtää, Muttaburrasauruksella ei nykykäsityksen mukaan ollut peukalopiikkiä kuten esimerkiksi Iguanodonilla.
Muttaburrasauruksen kuonon yläosan muodostanut luu pullistui ylöspäin, minkä takia lajilla oli kyömynenä. Sillä oli suuret sierainontelot, joiden uskotaan olleen mahdollisesti apuna hyvin monimutkaisten äänien luomiseen tai kylmän ilman lämmittämiseen.
Löytöhistoria

Suurtilallinen Doug Langdon löysi ensimmäiset muttaburrasauruksen fossiilit vuonna 1963 Australian Queenslandista. Löytö tehtiin läheltä Muttaburran kaupunkia, joten laji nimettiin kaupungin mukaan "Muttaburran liskoksi". Joitain muttaburrasauruksen hampaita on löydetty myös Hughendenista, Lightning Ridgestä ja Uudesta Etelä-Walesista. Lisäksi yksi kallo löydettiin vuonna 1987 Hughendenin ja Richmondin rajalta. Sittemmin lajista on tehty löytöjä Queenslandin keski- ja pohjoisosista. Lisäksi muun muassa suuri määrä muttaburrasauruksen luita ja hampaita on löytynyt Uuden Etelä-Walesin pohjoisosasta.
Nimi

Lajin kuvauksen tekivät ensimmäisinä Alan Bartholomai‭ ja ‬Ralph‭ ‬E.‭ ‬Molnar vuonna 1981 ja se sai nimensä Queenslandissa sijaitsevan Muttaburra-nimisen kaupungin mukaan.
Aiheesta muualla

BBC Science and Nature: Prehistoric Life
Tiedekuvittajan näkemys Muttaburrasauruksesta
Muttaburrasauruksen kuono
Muttaburrasauruksen luuranko
Naoko Takahashi

| Mitalit | Mitalit | Mitalit |  |
| --- | --- | --- | --- |
|  Naoko Takahashi vuoden 2008 Nagoyan maratonilla. |  Naoko Takahashi vuoden 2008 Nagoyan maratonilla. |  Naoko Takahashi vuoden 2008 Nagoyan maratonilla. |  |
Maa:   Japani
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Sydney 2000 | maraton |  |
Naoko Takahashi (jap. 高橋 尚子, Takahashi Naoko, s. 6. toukokuuta 1972 Gifu, Japani) on entinen japanilainen kestävyysjuoksija.
Takahashi juoksi ensimmäisen maratoninsa vuonna 1997 sijoittuen Osakan maratonilla seitsemänneksi. Seuraavana vuonna hän voitti maaliskuussa Nagoyan maratonin Japanin ennätysajalla 2.25.48. Joulukuussa 1998 hän juoksi Aasian kisojen voittajaksi parantaen Japanin ennätystä lukemiin 2.21.47. Vuonna 2000 hän voitti jälleen Nagoyan maratonin sekä Sydneyn olympialaisten maratonilla olympiakultaa ajalla 2.23.14.
2001 Takanashi voitti ensin helmikuussa 30 kilometrin katujuoksukilpailun Japanin ennätysajalla 1.41.57. Syyskuussa hän juoksi Berliinin maratonilla maailmanennätyksen 2.19.46. Se oli ensimmäinen kerta, kun naisjuoksija alitti 2.20:n haamurajan. Catherine Ndereba paransi ennätystä kuitenkin jo viikon päästä. Takahashi voitti Berliinin maratonin myös vuonna 2002. 2003 hän sijoittui Tokion maratonin toiseksi ja voitti sen vuonna 2005 ajalla 2.24.39. Takahashi tunnettiin erityisesti kovasta harjoittelustaan. Hän juoksi parhaimmillaan jopa 350 kilometriä viikossa.
Takahashi lopetti uransa vuonna 2008.
Aiheesta muualla

Naoko Takahashi Kansainvälinen yleisurheiluliitto. (englanniksi)
Naisten maratonin olympiavoittajat
Muotkavuono

Näkymä vuonolle
Muotkavuono (ven. Мо́товский зали́в, Motovski zaliv) on Barentsinmeren merenlahti Venäjän Murmanskin alueen luoteisosassa. Muotkavuono työntyy kohti länttä Murmannin rannikon ja vuonon pohjoispuolisen  Kalastajasaarennon niemimaan välissä. Vuono on 43 km:n pituinen, 5-15 km leveä ja enimmillään 200 m syvä. Siihen laskevat etelästä Vaalesjoki (Titovka) vuonon pienemmän sivulahden Titovkanlahden perälle sekä Läätsijoki Läätsivuonon perukalle, jossa myös on tärkeä Zapadnaja Litsan sukellusvenetukikohta. Muotkavuono ei yleensä jäädy talvella.
Muoto

Muoto voi viitata seuraaviin:
muoto, olion hahmo tai ilmiasu
algebrallinen muoto eli homogeeninen polynomi
muoto eli tasokuvio (ympyrä tai kaksiulotteinen monikulmio)
muoto, sanan taivutusmuoto
muoto (taiteessa) viittaa teoksen fyysiseen olemukseen ja sen hahmon elementteihin
muoto (ihmisten, ajoneuvojen tms.) ryhmittely, ks Sulkeiset
muoto (f.) tieteellisessä luokittelussa
substantiaalinen muoto filosofiassa
Muoto, lehti
Oliver Muoto, amerikkalainen liikemies
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Muoto”, voi hakea sivunnimihaulla, laajalla sivunnimihaulla tai tekstihaulla.
Muoto (biologia)

Tieteellinen luokittelu
Taksonomia
Systematiikka
Kladistiikka
Luokittelun tasot
yläkunta / domeeni
kunta
alakunta
osakunta
yläjakso, yläkaari
pääjakso / kaari
alajakso / alakaari
osajakso / osakaari
yläluokka
luokka
lahko
heimo
tribus
suku
sektio
sarja
laji
alalaji
muunnos / serotyyppi
muoto
erityismuoto
lajike / rotu
Termejä
taksoni
fenetiikka
kladistiikka
tyyppilaji
binominen nimistö
holotyyppi
Luettelo systematiikassa yleisistä latinan- ja kreikankielisistä sanoista
rengaslajit
Integrated Taxonomic Information System
Kasvien luokittelu
Angiosperm Phylogeny Group
APG II -luokittelu
APG III -luokittelu
Cronquistin luokittelu
Kasvien luokitus Linnén teennäisjärjestelmän mukaan
Muoto (forma, f.) on yleisesti ottaen taksonomisen luokittelun alin taso ja se on myös alalajin sekä muunnoksen ohella yksi kolmesta yleisesti käytössä olevasta lajinsisäisestä taksonomisen luokittelun tasosta. Muotoa alempina taksonomisina tasoina voidaan joistakin lajeista erottaa joitain paikallisia kantoja tai rotuja, kuten tunturihärkin (Cerastium alpinum) Kaavin serpentiinirotu.
Saman lajin eri muodot eroavat toisistaan vähemmän kuin muunnokset tai alalajit, mutta lajinsisäisessä taksonomisessa luokittelussa ei ole tarkkoja rajoja siitä, paljonko milläkin tasolla yksilöiden tulee erota toisistaan. Alkuperältään eliölajin muoto voi olla luontainen tai jalostettu, kuten koreakärsämö (Achillea ptarmica f. multiplex), joka on ojakärsämön (Achillea ptarmica) kerrannaiskukkaiseksi jalostettu muoto.
Yleiskielessä eri muodoiksi kutsutaan toisinaan myös puutarhakasvien tuotannossa kasveista jalostettuja erilaisia lajikkeita, vaikka niitä ei taksonomisesti luokiteltaisikaan muodoiksi.
Mérida

Mérida tarkoittaa seuraavia:
Mérida, pääkaupunki Yucatánin osavaltiossa Meksikossa
Mérida, osavaltio Venezuelassa
Mérida, Méridan osavaltion pääkaupunki Venezuelassa
Mérida, Extremaduran itsehallintoalueen pääkaupunki Espanjassa.
Fran Mérida (s. 1990), espanjalainen jalkapalloilija
Jesús Mérida Pérez (1891–1956), espanjalainen katolinen piispa
Yolanda Mérida (1929–2012), meksikolainen näyttelijä
Nevernesin kirkko

| Nevernesin kirkko Nevernes kirke |
| --- | --- |
 Kirkko vuonna 2007.
Sijainti:  Rana, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1892
Suunnittelija:  A. Grenstad
Materiaali:  puu
Istumapaikkoja:  250
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Nevernesin kirkko (norj. Nevernes kirke) on Ranan kunnassa Nordlandin läänissä Norjassa sijaitseva puinen pitkäkirkko vuodelta 1892.
Aiheesta muualla

Kuvia tai muita tiedostoja aiheesta Nevernesin kirkko Wikimedia Commonsissa
Motoko Kumai

| Motoko Kumai> Henkilötiedot |
| --- | --- |
Syntynyt: 7. syyskuuta 1970 (ikä 54)  Tokio
Näyttelijä
Aktiivisena:  1996–
Merkittävät roolit:  Syaoran Li (Cardcaptor Sakura) Tyson Granger (Beyblade)
Aiheesta muualla
gree.jp/kumai_motoko
IMDb 
Motoko Kumai (jap. くまい もとこ) (s. 7. syyskuuta 1970 Tokio) on japanilainen ääninäyttelijä. Kumai tunnetaan parhaiten äänirooleistaan Syaoran Liinä ja Takao Kinomiyana.
Ura

Kumai valmistui Yamazakin Fujimi lukiosta, jossa hänen isänsä oli englannin kielen opettajana. Ääninäyttelijä hän on toiminut monella saralla kuten radiojuontajana, kertojana sekä videopelien ja animehahmojen ääninä.
Hän on tehnyt urallaan äänirooleja yli 100 animeen ja laulanut muutamien sarjojen teemalauluja.
Aiheesta muualla

81produce.co.jp (Arkistoitu – Internet Archive)